

**VABILO**

**Vljudno vas vabimo, da se nam pridružite na ribogojsko – kulinarični predstavitvi projekta, ki bo v sredo, 18. maja 2022**

* **ob 10. uri ob ribnikih Češnjevek, Cerklje na Gorenjskem in**
* **ob 16.00 uri ob ribniku Lahovče, Cerklje na Gorenjskem,**

Na delavnici boste izvedeli nekaj o slovenskem ribogojstvu, o ciljih in namenu projekta, na koncu pa boste poskusili odlične ribje izdelke.

**LEPO VABLJENI!**

Projekt **TURIZEM RIBJIH DOŽIVETIJ**, sofinanciran s sredstvi Evropskega sklada za pomorstvo in ribištvo ima namen razvijati turistične produkte oz. pakete Ribjih doživetij, vzpostaviti potrebno opremo za razvoj teh produktov na širšem območju jezera Črnava v območje za zeleni ribji turizem, izvesti izobraževalne turistične delavnice na drugih vodnih lokacijah na območju LAS ter prispevati k razvoju in pozitivnem vplivu na ribogojstvo, uživanju ribjih jedi in razvoju z ribami povezanega aktivnega turizma.

V projektu, ki se izvaja v okviru LAS Gorenjska košarica, sodelujemo: vodilni partner BSC, poslovno podporni center, d.o.o., Kranj, Občina Preddvor, Zavod za turizem Preddvor, Kmetijsko gozdarska zbornica Slovenije – Kmetijsko gozdarski zavod Kranj in ribogojnica Bizjak, Biro Bizjak, Franc Bizjak s.p.